open-index/open-wikipedia-markdown huggingface dataset:
Antanas Gruodis (1905)

**Antanas Gruodis** (1905 m. lapkričio 18 d. Morkūnų k., Zarasų raj. – 1978 m. spalio 28 d. Vilniuje,  inžinierius energetikas, Lietuvos energetikos sistemos kūrėjas.

## Biografija
Gimė ūkininkų šeimoje. Nuo 1914 m. mokėsi Dusetų pradžios mokykloje, 1920 m. įstojo į Zarasų progimnaziją, nuo 1922 m. mokėsi Rokiškio gimnazijos realinėje klasėje. Ją baigė 1926 m. ir įstojo į Kauno Lietuvos universiteto Technikos fakultetą. Nenorėdamas būti našta tėvams, studijuodamas dirbo įvairius darbus, kad galėtų susimokėti už studijas, todėl universitetą baigė tik 1936 m. Apgynė diplominį darbą „Hidroenergetikos stotis ant Minijos upės Diburių kilpoje“.

Baigęs studijas dirbo Kauno artilerijos dirbtuvėse. 1937–1938 m. suprojektavo Linkaičių (Radviliškio rajonas) artilerijos dirbtuvių 1000 kW elektrinę ir vadovavo jos statybai. 1938 m. pradėjo dirbti „Elektros“ bendrovėje, kuri projektavo ir statė elektrines bei elektros perdavimo linijas.

Pagal jo ir Leono Kaulakio projektus 1939–1940 m. pastatyta Rėkyvos elektrinė. Pagal jo projektus pastatytos 30 kV Šiaulių, Radviliškio, Šeduvos, Naujamiesčio, Panevėžio, Kuršėnų pastotės, nutiesta 30 kV elektros linija Rėkyva – Šiauliai – Kuršėnai. Jis buvo pirmosios Lietuvoje 30 kV elektros tiekimo linijos Šiauliai – Panevėžys statybos vyriausiasis inžinierius.

Priklausė Lietuvos inžinierių korporacijai „Plienas“, kurios susirinkime 1940 m. balandžio 21 d. perskaitė pranešimą apie Lietuvos elektrifikacijos perspektyvas.

1940 m. TSRS okupavus Lietuvą ir nacionalizavus didžiausias energetikos įmones, AB „Elektra“ buvo likviduota. Įsteigus LTSR Energijos valdybą, paskirtas jos projektavimo skyriaus viršininku. 1944 m. paskirtas Vyriausiosios energijos valdybos prie LTSR Liaudies ūkio komisarų tarybos eksploatacijos skyriaus viršininku, nuo 1946 m., įstaigą reorganizavus į Lietuvos energijos rajoninę valdybą – jos vyriausiuoju inžinieriumi. Jam vadovaujant buvo atstatytos ir išplėstos Vilniaus elektrinė, Klaipėdos elektrinė, Petrašiūnų elektrinė, Rėkyvos elektrinė. Jau 1947 m. elektros energijos gamyba Lietuvoje pasiekė prieškarinį lygį.

Jo iniciatyva buvo pradėta projektuoti ir statyti Kauno hidroelektrinė. 1957 m. sukūrus Lietuvos liaudies ūkio tarybos Energetikos ūkio valdybą, kurios viršininku buvo paskirtas Justinas Nekrašas, A. Gruodis tapo jo pavaduotoju kapitalinei statybai. Valdybos vyr. inžinieriumi buvo paskirtas Algirdas Stumbras. Ši komanda parengė ir pradėjo vykdyti Lietuvos ūkio elektrifikavimo programą. 1959 m. pradėjo veikti Kauno HES, 1962 m. – Lietuvos elektrinė, 1964 m. buvo elektrifikuotas paskutinis Lietuvoje – Biržų rajono Jono Biliūno kolūkis.

1971 m., kai J. Nekrašas buvo paskirtas TSRS energetikos ministro pavaduotoju, A. Gruodžiui buvo pasiūlyta išeiti į pensiją. 1971 m. birželio 28 d. jis pradėjo dirbti perspektyvinio vystymo tarnybos vyresniuoju inžinieriumi, tačiau tarp buvusių pavaldinių jautėsi nejaukiai, tarsi pažemintas, todėl nuo 1972 m. sausio 3 d. perėjo dirbti Energetikos statybos tresto statybos ir montavimo valdybos vyresniuoju inžinierium. Šiose pareigose dirbo iki mirties.
Kairėnai

**Kairėnais** vadinama:

* kaimas Radviliškio rajone;
* kaimas Vilniaus rajone;
* Vilniaus miesto dalis.
Lietuvių kalbos žodynas

**Lietuvių kalbos žodynas** (santrumpa ***LKŽ***) – didžiausias lietuvių kalbos žodynas. Jo apimtis – 20 tomų. Žodyne pateikiama senoji ir dabartinė lietuvių kalbos leksika. Žodžiai iliustruojami raštų nuo 1547 m. iki 2001 m. (religinės, mokslinės, grožinės, publicistinės literatūros) ir tarmių sakiniais. Žodyno apimtis: apie 22 000 puslapių, 0,5 mln. leksikografinių straipsnių. Žodynas parengtas naudojantis 4,5 mln. vienetų kartoteka. Tai vienas didžiausių leksikografinių darbų pasaulyje.

## Istorija

Žodyno pradininkas – Kazimieras Būga, rinkęs medžiagą nuo 1902 m., iš viso sudaręs kortelių su 617 000 žodžių ir 1924 m. išleidęs pirmąjį sąsiuvinį.

Po K. Būgos mirties 1930 m. LR Švietimo ministerija įpareigojo prof. Juozą Balčikonį tęsti šį darbą. 1941 m. jo vadovaujama grupė išleido pirmąjį tomą (A-B). Antrasis tomas išleistas 1947 m., po karo. Tuo metu žodynas susilaukė ideologinių priekaištų – žodyne esą per daug religinės, „buržuazinės“ leksikos ir per mažai sovietinės. Pirmieji du tomai buvo konfiskuojami, slepiami spec. archyvuose ir tapo bibliografinėmis retenybėmis.

Trečias tomas, išleistas 1956 m., jau atitiko ideologinius reikalavimus (pavyzdžių iš sovietinės literatūros, tik po jų buvo galima rašyti sakinius iš tarmių, senųjų raštų, tautosakos ir pan.). Toliau leidyba vyko sklandžiau, nuo 1956 m. LKŽ tomai buvo publikuojami kas 3–4–5 metai, o pirmieji tomai buvo papildyti ir išleisti iš naujo. Dėl politinio tabu vengta krikščioniškos ir pagoniškos terminijos. Vengta ir seksualinių sąvokų, pvz., *mylėtis* reiškia 'vaišinti, draugauti' ir t. t., bet LKŽ neteikia reikšmės 'lytiškai sueiti'. LKŽ rengimas buvo tęsiamas LMA Lietuvių kalbos ir literatūros institute.

Nuo 1990 m., suskaidžius institutą, LKŽ rengimu užsiima Lietuvių kalbos institutas. 1999–2002 m. LKŽ I–XVI tomų tekstai perkelti į skaitmeninę terpę, o nuo XVII tomo LKŽ leidybai imtos naudoti kompiuterinės technologijos. 2005 m. parengta internetinė LKŽ versija.

## Literatūra
* Lietuvių kalbos žodynas. I–XX.
* Dvidešimt lietuvių kalbos žodyno tomų. – ISBN 9986-668-39-5

## Nuorodos
* LKŽ oficiali svetainė
Karklėnai (reikšmės)

**Karklėnai** yra:

* miestelis Kelmės rajone;
* kaimas Plungės rajone;
* Vilniaus miesto dalis;
* Vilniaus rajone:
** Karklėnai;
** Aukštieji Karklėnai;
** Didieji Karklėnai;
** Užupio Karklėnai;
** Žemieji Karklėnai.

* Karklėnų ežeras.
Linkaičiai

**Linkaičiai** – kaimas Joniškio rajono savivaldybėje, 10 km į pietvakarius nuo Joniškio, prie kelio Ziniūnai–Staneliai. Seniūnaitijos centras, kaime yra biblioteka. Per Linkaičius teka Platonio dešinysis intakas Sidabra.

## Istorija

Išlikęs Linkaičių pilkapis, vadinamas Katmilžiu, jį tyrė Balys Tarvydas.

XIX a. buvo 18 sodybų, kaimas priklausė Joniškio valsčiui. Sovietmečiu buvo kolūkio centrinė gyvenvietė. 1953 m. įkurta septynmetė mokykla, vėliau aštuonmetė, devynmetė, 1999–2010 m. Linkaičių pagrindinė mokykla. 1954 m. įkurta biblioteka, medicinos punktas. Veikė paštas/

|}

## Gyventojai

## Šaltiniai
Pamūšis

**Pamūšiu** vadinami kaimai:

* Joniškio rajone;
* Pakruojo rajone:
** Klovainių seniūnijoje,
** Pašvitinio seniūnijoje;
* Ukmergės rajone:
** Taujėnų seniūnijoje,
** Vidiškių seniūnijoje.
Paverpenis

**Paverpenis** – kaimas Kelmės rajono savivaldybėje, 4 km į šiaurės rytus nuo Kelmės pakeliui į Kukečius. Pro kaimą teka Kražantė. Pro kaimą teka upelis – Verpelis.

## Istorija

Kaimas pirmą kartą minimas 1590 m.

## Gyventojai

## Šaltiniai
Maironiai

**Maironiai** – kaimas Kelmės rajono savivaldybėje, 9 km į pietryčius nuo Kelmės, prie kelio . Seniūnaitijos ir parapijos centras. Stovi Maironių Švč. Mergelės Marijos bažnyčia (pastatyta 1872 m.), Maironių koplyčia, veikia Maironių pagrindinė mokykla, biblioteka.

## Etimologija

Iki 1933 m. kaimas buvo žinomas kaip ***Saudiniñkai*** – tikriausiai vandenvardinis vietovardis, pagal Saldaus upelį, pratekantį pro vietovę. Vėliau gyvenvietė pervadinta poeto Maironio garbei (asmenvardinis vietovardis), kuris mirė 1932 m.

## Geografija

Kaimas išsidėstęs Rytų Žemaičių plynaukštėje. Pro Maironis teka Dubysos intakas Saldus, per kaimą – jo intakas Šepetys. Nuo Maironių 2 km į šiaurės rytus yra Kubilių piliakalnis (Papušynio), į pietryčius – Šeduviškės piliakalnis.

## Istorija

XVIII a. minimas Saudininkų dvaras, išparceliuotas apie 1927 m.

1782 m. pastatyta Saudininkų bažnyčia. 1783 m. suteikta prekybinė privilegija. XVIII a. pabaigoje – XIX a. Saudininkai vadinami miesteliu. 1863 m. sukilimo metu apylinkėse vyko sukilėlių mūšiai su Rusijos imperijos kariuomenės daliniais, yra sukilėlių kapai. 1909 m. veikė Blaivybės draugijos skyrius, skaitykla. Išparceliavus dvarą apie 1927 m. ėmė kurtis kaimas, iki 1933 m. kaimas vadintas *Saudininkais*, vėliau pervadintas *Maironiais*.

1950–1993 m. buvo kolūkio centrinė gyvenvietė. 1947 m. įkurta biblioteka.

|}

## Gyventojai

### Žymūs žmonės

Kaime gimė:
* Anupras Jacevičius, 1831 m. sukilimo Lietuvoje veikėjas.

## Šaltiniai

*
Maželiai

**Maželiais** vadinami kaimai:

* Anykščių rajone:
** Andrioniškio seniūnijoje,
** Kavarsko seniūnijoje;
* Joniškio rajone;
* Rokiškio rajone;
* Šilutės rajone;
* Širvintų rajone.
Molainiai

**Molainiai** – kaimas Panevėžio rajono savivaldybėje, 3 km į pietvakarius nuo Panevėžio, prie kelio , pakeliui į Krekenavą. Seniūnaitijos centras. Veikia biblioteka.

Per kaimą teka Nevėžio kairieji intakai Molaina, Šakinė ir Šermutas, telkšo Molainių I tvenkinys. Šiaurės rytinė dalis prijungta prie miesto.

## Istorija

Istoriniuose šaltiniuose Molainiai minimi XIV a., kai 1368–1378 m. kryžiuočiai kaimą apiplėšė 5 kartus. XVII a. kaimas priklausė J. Sicinskiui. Per Pirmąjį pasaulinį karą dalis kaimo sudegė.

Sovietmečiu kaimas išskaidytas į kelias apylinkes, jo dalys keitė ribas, kol 2025 m. buvo galutinai sujungtos.

## Gyventojai

### Žymūs žmonės
* Antanas Algirdas Kriščiūnas (1922–1998), gydytojas psichiatras.
* Bronius Vaidutis Kutavičius (1932–2021), kompozitorius, pedagogas.

## Šaltiniai
Šikšniai

**Šikšniais** vadinama:
* Šikšniai (šikšnosparniai) Lygianosių (Vespertilionidae)  šikšnosparnių šeimos gentis;
* kaimai:
** Kelmės rajone;
** Pakruojo rajone;
** Raseinių rajone;
** Rokiškio rajone;
** Šakių rajone;
** Tauragės rajone.
** Utenos rajone;
** Vilkaviškio rajone.
Žadvainiai

**Žadvainiai** – kaimas Joniškio rajono savivaldybėje, 4 km į šiaurės vakarus nuo Joniškio, šalia kelio . Taip pat eina kelias į Kalnelį.

## Istorija

Iki 1954 m. – Žadvainių apylinkės centras.

## Gyventojai

## Šaltiniai
Kompiliacija (albumas)

**Kompiliacijos** arba **dainų rinkiniai** – muzikos albumų porūšis, pasižymintis tuo, kad:
# dauguma dainų jau būna išleistos anksčiau;
# dainas sieja tam tikra bendra tema.

## Rūšys

### [[Geriausių dainų rinkinys|Geriausių dainų rinkiniai]]

Šios rūšies kompiliacijose yra surenkamos visos populiariausios tam tikro atlikėjo ar grupės dainos. Dažnai tokių albumų pardavimo mastai viršija įprastų. Jeigu kompiliacijos kūrimo metu muzikos grupė ar atlikėjas tebedalyvauja aktyvioje muzikinėje veikloje, dažnai į geriausių dainų rinkinį yra įtraukiamos ir kelios anksčiau neišleistos dainos kaip papildomas masalas gerbėjams pirkti albumą, net jeigu jie ir turi visas kitas dainas, esančias rinkinyje.

### Retų dainų rinkiniai

Tokiose kompiliacijose yra surenkami visi nepublikuoti ar mažai žinomi grupės įrašai, taip pat papildomos dainos iš singlų, radijo sesijos ir panaši medžiaga. Dažniausiai tokie rinkiniai yra nukreipti į jau egzistuojančius grupės fanus ir todėl ypatingu populiarumu nepasižymi.

### Teminiai rinkiniai

Į juos dedamos įvairių atlikėjų dainos, turinčios bendrą temą, tarkime, meilės dainos, kalėdinės dainos ir t. t. ir pan., taip pat dainos, kuriose grojama tam tikru instrumentu (pianinu, saksofonu ar kitais), bei daugybė kitų variantų.

### Žanriniai rinkiniai

Į juos taip pat patenka kelių skirtingų atlikėjų darbai, tačiau visi atlikėjai atstovauja tam tikrai muzikos rūšiai ar žanrui, pavyzdžiui, džiazui, rokui, popmuzikai. Neretai imamas konkretus laikotarpis, tarkime, dešimtmetis, ir dainos renkamos iš jo.

### Įvairių atlikėjų geriausių dainų rinkiniai

Tai yra viena iš populiariausių muzikos albumų rūšių nuo pat 1970 metų. Į tokius rinkinius yra įtraukiamos dainos, kurios tampa visuotinais žinomais hitais. Neretai jos, kaip ir žanriniai rinkiniai, yra atrenkamos tik tam tikro laikotarpio. Šiais laikais tokie rinkiniai gali užimti du, tris ar net daugiau kompaktinius diskus su daugiau kaip 70 minučių muzikos kiekviename.

### [[Garso takelis|Garso takeliai]]

Didelį pasisekimą patyrusiuose kino filmuose skambėjusi muzika neretai taip pat išleidžiama kaip dainų rinkinys. Tokie leidiniai vadinami kino filmų garso takeliais. Nors dainų gali nesieti nei žanras, nei tema, nei bendra nuotaika, tokie, ypač susiję su kultiniais pripažintais filmais, rinkiniai neretai būna labai populiarūs.
Justinas Nekrašas

**Justinas Nekrašas** (1927 m. spalio 2 d. Kaune – 1997 m. lapkričio 10 d. Vilniuje) – Lietuvos inžinierius energetikas, partinis bei politinis veikėjas.

## Biografija
1943 m. baigė Šančių pradžios mokyklą, 1947 m. Kauno politechnikumą, 1955 m. Kauno politechnikos institutą.

1947–1955 m. Petrašiūnų VRE inžinierius inspektorius, budintysis inžinierius, katilų cecho viršininko pavaduotojas. 1955–1957 m. Rėkyvos VRE direktorius. 1957 m. Šiaulių miesto Vykdomojo komiteto pirmininkas.

Nuo 1957 m. LSSR Liaudies ūkio tarybos energetikos ūkio valdybos viršininko I pavaduotojas, nuo 1958 m. valdybos viršininkas. 1962–1971 m. Vyriausiosios gamybinės energetikos ir elektrifikacijos valdybos prie LSSR MT viršininkas.

1971–1980 m. SSRS Energetikos ir elektrifikacijos ministerijos ministro pavaduotojas, nuo 1972 m. ir žurnalo „Energetika“ vyr. redaktorius. Dirbdant Maskvoje, jo tarpininkavimu ir vadovavimu pastatyta Lietuvos elektrinė, Ignalinos atominė elektrinė, Vilniaus 3-ioji, Kruonio hidroakumuliacinė elektrinė, Kauno termofikacinė elektrinė ir daug kitų energetikos objektų.

Nuo 1980 m. LSSR Vyriausiosios gamybinės energetikos ir elektrifikacijos valdybos viršininkas. 1987 m. komandiruotas į Kubą, kur dirbo Kubos pramonės ministro konsultantu energetikos klausimais.

1960–1961 m. kandidatas į LKP CK narius, 1961–1971 m. ir nuo 1981 m. LKP CK narys. 1963–1971 m. ir nuo 1985 m. LSSR AT deputatas.

J. Nekrašas sukūrė stiprią, unikalią energetikos sistemą, išugdė nacionalinį aukštos kvalifikacijos specialistų kolektyvą, rūpinosi jų tobulėjimu, jaunimui drąsiai skyrė atsakingas pareigas. Aktyviai dalyvavo tarptautinėje energetikų veikloje ir entuziastingai diegė pažangias naujoves Lietuvos energetikoje. Mirė po sunkios ligos. Palaidotas Vilniuje, Antakalnio kapinėse.

## Įvertinimas
* 1964 m. LTSR nusipelnęs inžinierius
* 1965, 1971, 1976 ir 1986 m. apdovanotas SSRS ordinais

## Šaltiniai
Seliovinaitis

**Seliovinaitis** – ežeras pietų Lietuvoje, Lazdijų rajone, apie 8 km į pietus nuo Kučiūnų, Balto Kauknorio miške. Ežero ilgis iš šiaurės į pietus - 0,15 km, plotis - iki 0,12 km. Altitudė 118,2 m. Krantai žemi, pelkėti, ištisai apaugę medžiais ir krūmais. Pietuose išteka upeliukas link dar vieno Seliovinaičio ežero. Priklauso Niedos upės baseinui.

## Šaltiniai
Seliovinis

**Seliovinis** – ežeras pietų Lietuvoje, Lazdijų rajone, apie 7,5 km į pietus nuo Kučiūnų, 8,5 km į šiaurės vakarus nuo Kapčiamiesčio. Ilgis iš šiaurės į pietus 0,7 km, plotis iki 0,69 km. Altitudė 118,7 m. Krantai daugiausia aukšti, kranto linija vingiuota. Ežerą supa Kapčiamiesčio giria (Šulnelių ir Balto Kauknorio miškai). Yra dvi salos (0,73 ha ir 0,39 ha). Ežeras nenutekantis, priklauso Baltosios Ančios intako Niedos baseinui.

Prie Seliovinio prieina Sapiegiškių kaimo sodybos. Veikia 2 kaimo turizmo sodybos.

Vandenvardis kildinamas iš žuvies pavadinimo *[[seliava]]*.

## Šaltiniai
Ciūnamiškis

**Ciūnamiškis** – ežeras pietų Lietuvoje, Lazdijų rajone, apie 7 km į pietryčius nuo Kučiūnų, Šulnelių miške, 0,1 km į vakarus nuo Seliovinio ežero. Ežerėlis netaisyklingo trikampio formos, ilgis iš šiaurės į pietus – 0,06 km, plotis – iki 0,05 km. Altitudė 119,3 m. Krantai žemi, ištisai apaugę medžiais. Netoliese įsikūręs Sapiegiškių kaimas. Ežerėlis nenutekantis, priklauso Baltosios Ančios intako Niedos baseinui.

## Šaltiniai
Markelis

**Markelis** – ežeras pietų Lietuvoje, Lazdijų rajone, apie 7 km į pietryčius nuo Kučiūnų, Šulnelių miške. Ežeras ovalo formos, ilgis iš šiaurės į pietus – 0,16 km, plotis – iki 0,12 km. Altitudė 118,5 m. Šiaurinis ir rytinis krantai aukšti, apaugę medžiais ir krūmynais. Pietinėje pakrantėje plyti pievos, įsikūrusi dalis Sapiegiškių kaimo. Ežeras nenutekantis, priklauso Zapsės upės baseinui.

## Šaltiniai
Technikos enciklopedija (TSRS)

**Technikos enciklopedija** () – enciklopedija apie techniką rusų kalba, išleista 1927–1934 m.

## Istorija
Enciklopediją išleido leidykla АB Sovietinė enciklopedija (*«Сов. энциклопедия»*, Maskva). Vyriausiasis redaktorius – L. K. Martensas (*Л. К. Мартенс*). Technikos enciklopedija – tai vienintelis tokios apimties mokslinis leidinys, išleistas rusų kalba tuometinėje TSRS. Išsamūs ir gana platūs straipsniai parašyti suprantamai ir paprastai.

1936–1938 išleisti papildomas tomas ir dalykinė rodyklė.

## Tomai
Iš viso išleisti 26 tomai, apie 6 000 straipsnių, per 5 000 iliustracijų, nuotraukų. Tiražas - 33 000 egzempliorių.
# А – Аэродинамика.
# Аэродинамика – Бумажное производство.
# Бумажный брак – Водорода перекись.
# Водородные ионы – Газовые двигатели.
# Газовые ткани – Графическая статика.
# Графические методы – Доменная печь.
# Доменное производство – Жидкий воздух.
# Жидкий уголь – Изоляционные электротехнические материалы.
# Изомерия – Катапульта.
# Кататермометр – Копалы.
# Копёр – Леса и подмости.
# Леса сорта – Метиловый алкоголь.
# Метиловый фиолетовый – Мышьяк.
# Мышьяка соединения – Оливин.
# Оливковое дерево – Патентное право.
# Патока – Подвижные мосты.
# Подводные лодки – Производство овощей.
# Прокатка – Размотка пряжи.
# Разработка полезных ископаемых – Ряжи.
# Сады-города – Сита.
# Ситовейка – Стеариновая кислота.
# Стеариновое производство – Теплопередача.
# Теплопроводность – Труба.
# Труболитейное дело – Фильтры.
# Фитопатология – Шарнирные направляющие механизмы.
# Шаровые и трубные мельницы – Ящичное производство.

## Leidimai
1927 m. išleista pirmųjų tomų versija yra antikvarinė retenybė (atskirų tomų bukinistų parduotuvėse kaina siekia, kadangi ištisų komplektų rasti sunku, nuo 500 iki 1500 rublių).

2005 išleista elektroninė versija «26 томов на 3х CD Техническая энциклопедия».

## Literatūra
2005, М.- ООО «Си ЭТС» («Словарное издательство Электронные и Традиционные Словари»), ISBN 5-86460-132-2

## Nuorodos
* Skanuota enciklopedija
Didžioji medicinos enciklopedija

**Didžioji medicinos enciklopedija** () – enciklopedinis mokslinės informacijos leidinys rusų kalba.

Didžioji medicinos enciklopedija buvo išleista 1928-1932 m. Leidžiama laisvai naudoti bei platinti, nes leidinys yra viešo naudojimo (taikomas *[[Public Domain]]* režimas).

## Apimtis
37 tomai. Gausu iliustracijų.

## Nuorodos
Internetinė Didžiosios medicinos enciklopedijos versija
Dabotis

**Dabotis** – ežeras pietų Lietuvoje, Lazdijų rajone, apie 6,5 km į pietus nuo Kučiūnų, Šulnelių miške. Ežero ilgis iš vakarų į rytus – 0,46 km, plotis – iki 0,25 km. Altitudė 118,7 m. Krantai aukšti, tik pietrytinis krantas žemas ir pelkėtas. Netoliese įsikūrę Aradninkų ir Sapiegiškių kaimai. Ežeras nenutekantis, priklauso Baltosios Ančios intako Niedos baseinui.

Vandenvardis *Dabótis* siejamas su žodžiais *doba, dobas* („duobė“), *daburys* („duburys“).

## Šaltiniai
Giluišis

**Giluišis** tai:

* du ežerai Lazdijų rajone:
** Giluišis – ežeras Kučiūnų seniūnijoje;
** Giluišis – ežeras Veisiejų seniūnijoje;
* Giluišis – ežeras Varėnos rajone.
Giluišis (Lazdijų r., Kučiūnų sen.)

**Giluišis** – ežeras pietų Lietuvoje, Lazdijų rajone, Kūčiūnų seniūnijoje, apie 6 km į pietus nuo Kučiūnų. Ežero ilgis iš vakarų į rytus – 0,22 km, plotis – iki 0,16 km. Altitudė 118 m. Krantai aukšti, apaugę medžiais ir krūmais. Aplinkui plyti pievos ir dirbami laukai. Kiek atokiau ežerą supa Šulnelių miškas. Šalia įsikūręs Aradninkų kaimas. Ežeras nenutekantis, priklauso Veisiejo ežero intako Zapsės baseinui.

## Šaltiniai
Sibiro tarybinė enciklopedija

**Sibiro tarybinė enciklopedija** () – enciklopedinis mokslinės informacijos leidinys apie Sibirą, jo geografinę, demografinę, socialinę ir politinę padėtį bei jo žmones.

Sibiro tarybinės enciklopedijos straipsnių pabaigoje nurodomi autoriai.

## Apimtis
3 tomai. 1992 ketvirtasis tomas buvo išleistas Niujorke, penktasis – parengtas spaudai (manoma, kad buvo išleistas), tačiau jame tėra straipsnių pavadinimai, trūksta išsamumo.

## Leidimas
Sibiro tarybinė enciklopedija išleista 1928–1932 metais Novosibirske.

Leidykla – OGIZ (ОГИЗ).

Vyriausia redaktorė – M. K. Azadovksaja (*Азадовская М. К.*), kiti – S. A. Alipova (С. А. Алыпова), A. A. Ansona (А. А. Ансона) ir kiti.

## Literatūra
* Посадсков А.Л. Сибирская советская энциклопедия: краткая история (1926–1937 гг.). Задачи и итоги реконструкции // Сибирская советская энциклопедия: проблемы реконструкции издания / ГПНТБ СО РАН; и др. – Новосибирск, 2003. – С. 4–15.
* Посадсков А.Л. Сибирские энциклопедисты: биобиблиографические справки организаторов издания и основных работников редакции Сибирской советской энциклопедии // Там же. – С. 25–83.
What Hits!?

**„What Hits!?“** – pirmasis Kalifornijos roko grupės „Red Hot Chili Peppers“ geriausių dainų rinkinys. Į jį įtrauktos dainos iš pirmų keturių grupės albumų bei po vieną dainą iš „Blood Sugar Sex Magik“ ir filmo „Pretty Woman“ garso takelio.

## Dainų sąrašas

# Higher Ground – 3:21 – *[[Mother's Milk]]* (Stevie Wonderio koveris)
# Fight Like A Brave – 3:47 – *[[The Uplift Mofo Party Plan]]*
# Behind The Sun – 4:45 – *[[The Uplift Mofo Party Plan]]*
# Me And My Friends – 3:05 – *[[The Uplift Mofo Party Plan]]*
# Backwoods – 3:06 – *[[The Uplift Mofo Party Plan]]*
# True Men Don’t Kill Koyotes – 3:36 – *[[The Red Hot Chili Peppers (albumas)|The Red Hot Chili Peppers]]*
# Fire – 2:01 – *[[Mother's Milk]]* (Jimy Hendrixo koveris)
# Get Up And Jump – 2:50 – *[[The Red Hot Chili Peppers (albumas)|The Red Hot Chili Peppers]]*
# Knock Me Down – 3:43 – *[[Mother's Milk]]*
# Under The Bridge – 4:24 – *[[Blood Sugar Sex Magik]]*
# Show Me Your Soul – 4:22 – *„[[Pretty Woman]]“* garso takelis
# If You Want Me To Stay – 4:06 – *[[Freaky Styley]]* („Sly & The Family Stone“ koveris)
# Hollywood – 4:58 – *[[Freaky Styley]]* („The Meters“ koveris)
# Jungle Man – 4:04 – *[[Freaky Styley]]*
# The Brothers Cup – 3:24 – *[[Freaky Styley]]*
# Taste The Pain – 4:34 – *[[Mother's Milk]]*
# Catholic Schoolgirls Rule – 1:55 – *[[Freaky Styley]]*
# Johnny, Kick A Hole In The Sky – 5:10 – *[[Mother's Milk]]*

## Video versija

Be dainų, buvo išleista ir video versija su „Red Hot Chili Peppers“ vaizdo klipais ir koncertų įrašais. Joje buvo tokia vaizdinė medžiaga:

# Behind the Sun
# Under the Bridge
# Show Me Your Soul
# Taste the Pain
# Higher Ground
# Knock Me Down
# Fight Like a Brave
# Jungle Man
# True Men Don’t Kill Coyotes
# Catholic School Girls Rule
# Fire (*koncerto įrašas*)
# Stone Cold Bush (*koncerto įrašas*)
# Special Secret Song Inside [I Want To Party On Your Pussy] (*koncerto įrašas*)
# Subway to Venus (*koncerto įrašas*)

## Kūrybinė grupė
;Red Hot Chili Peppers
* Anthony Kiedis – vokalas
* Flea – bosinė gitara, trimitas
* Hillel Slovak – gitara (*2, 3, 4, 5, 7, 12, 13, 14, 15, 17* dainose)
* John Frusciante – gitara (*1, 9, 10, 11, 16, 18* dainose)
* Jack Sherman – gitara (*6, 8* dainose)
* Jack Irons – būgnai (*2, 3, 4, 5, 7, * dainose)
* Cliff Martinez – būgnai (*6, 8, 12, 13, 14, 15, 17* dainose)
* Chad Smith – būgnai (*1, 9, 10, 11, 18* dainose)

;Papildomi muzikantai
* Philip „Fish“ Fisher – būgnai (*16* dainoje)
* Dave Coleman – violončelė (*16* dainoje)

;Įrašas
* Michael Beinhorn – prodiuseris
* George Clinton – prodiuseris
* Norwood Fisher – prodiuseris
* Andy Gill – prodiuseris
* Rick Rubin – prodiuseris
Ūčelninkas

**Ūčelninkas** arba **Mūčelnykas** – ežeras pietų Lietuvoje, Lazdijų rajone, apie 6,5 km į pietryčius nuo Kučiūnų, Šulnelių miške. Ežero ilgis iš pietvakarių į šiaurės rytus – 0,25 km, plotis – iki 0,21 km. Altitudė 110,9 m. Krantai žemi, pelkėti. Rytuose ežeras per pelkę protaka jungiasi su Veisiejo ežeru (Niedos baseinas). Šalia įsikūręs Aradninkų kaimas.

Vandenvardis *Mūčélnykas* greičiausiai veikiant žodžio *mūčelnykas* („kankinys“) įtakai perdirbtas iš  („mirkykla“).

## Šaltiniai
Bedugnis (Lazdijų r., Kučiūnų sen.)

**Bedugnis** arba **Purvežeris** – ežeras pietų Lietuvoje, Lazdijų rajone, Kučiūnų seniūnijoje, apie 5,5 km į pietryčius nuo Kučiūnų, Šulnelių miške. Ežerėlio ilgis iš pietvakarių į šiaurės rytus – 0,1 km, plotis – iki 0,07 km. Altitudė 117,2 m. Krantai daugiausia aukšti, ištisai apaugę medžiais. Ežeras nenutekantis, priklauso Niedos upės intako Zapsės baseinui.

## Šaltiniai
Buizežeris

**Buizežeris** – ežeras pietų Lietuvoje, Lazdijų rajone, apie 6 km į pietryčius nuo Kučiūnų, Šulnelių miške. Ežero ilgis iš vakarų į rytus – 0,16 km, plotis – iki 0,11 km. Altitudė 116,3 m. Krantai aukštoki, ištisai apaugę medžiais. Į pietus įsikūręs Aradninkų kaimas. Ežeras nenutekantis, priklauso Baltosios Ančios intako Niedos baseinui.

Pavadinimas kilęs nuo žodžio *buiza* („buza, purvynė, makalynė“).

## Šaltiniai
Bonelis

**Bonelis** – ežeras pietų Lietuvoje, Lazdijų rajone, apie 5 km į pietryčius nuo Kučiūnų, Šilelio miške. Ežeras ovalo formos, ilgis iš šiaurės į pietus – 0,17 km, plotis – iki 0,12 km. Altitudė 117,4 m. Krantai aukšti, apaugę medžiais, tik šiaurinis krantas žemesnis ir aplink jį plyti pievos, įsikūręs Brinių kaimo vienkiemis. Ežeras nenutekantis, priklauso Veisiejo ežero intako Zapsės baseinui.

## Šaltiniai
Ragožė

**Ragožė** – ežeras pietų Lietuvoje, Lazdijų rajone, 8,5 km į vakarus nuo Veisiejų, apie 4 km į pietryčius nuo Kučiūnų, 0,7 km į pietus nuo Zapsio ežero. Ilgis iš šiaurės rytų į pietvakarius 0,57 km, plotis iki 0,43 km. Altitudė 120,2 m. Krantai daugiausia aukšti ir statūs, o pietuose ir šiaurės vakaruose žemi, pelkėti. Iš šiaurės supa Klepočių miškas, kitose pakrantėse plyti pievos ir dirbami laukai. Šiaurėje išteka upelis link Zapsio ežero (Zapsės upės baseinas).

Netoli Ragožės yra Pazapsių kaimas.

## Šaltiniai
Zapselis

**Zapselis** arba **Zapsaitis** – ežeras pietų Lietuvoje, Lazdijų rajone, apie 2 km į šiaurės rytus nuo Kučiūnų. Įsiterpęs tarp Zapsio ežero pietuose ir Galsto ežero rytuose. Ilgis šiaurės rytų-pietvakarių kryptimi 0,58 km, plotis iki 0,37 km. Altitudė 119,8 m. Būdingi žemi, supelkėję krantai – į šiaurę plyti ~ 12 ha dydžio Galsto pelkė. Vakarinėje pakrantėje plyti pievos, rytinėje – pievos ir miškelis. Zapselis upeliais jungiasi su Zapsiu ir Galstu (Zapsės upės baseinas).

Greta ežero yra Puodžiškės ir Saločių kaimai.

## Šaltiniai
Novosibirsko enciklopedija

**Novosibirsko enciklopedija** ('Энциклопедия Новосибирска**') – enciklopedinis leidinys apie Novosibirsko sritį, kraštą ir jo žmones.

Novosibirsko enciklopediją išleido Novosibirsko knygų leidykla (*Новосибирское книжное издательство*) 2003 metais. Tiražas – 6 000 egz.

## Apimtis
Novosibirsko enciklopediją sudaro 1 072 psl.

## Literatūra
* Энциклопедия Новосибирска. – Новосибирск: Новосибирское книжное издательство, 2003. – 1072 с. – Тираж 6000. – ISBN 5-7620-0968-8.
* Посадсков А.Л. Сибирские энциклопедисты: биобиблиографические справки организаторов издания и основных работников редакции Сибирской советской энциклопедии // Там же. – С. 25–83.

## Nuorodos
Apie Novosibirsko enciklopediją
Zervylis

**Zervylis** arba **Zervylios** – ežeras pietų Lietuvoje, Lazdijų rajone, apie 9 km į pietryčius nuo Lazdijų, Veisiejų regioniniame parke, Šlavantų miške. Ežero ilgis iš šiaurės į pietus – 0,27 km, plotis – iki 0,14 km. Altitudė 141,6 m. Ežeras gausiai užžėlęs vandens augalija, užankantis. Krantai žemi, plačiai užpelkėję – aplinkui plyti Zervylios pelkė. Ežeras nenutekantis, priklauso Baltosios Ančios baseinui.

Vandenvardis *Zervýlios* greičiausiai jotvingiškas, sietinas su žodžiais *zerventi* („tekėti“),  („šaltinis“),  („upės žiotys“).

## Šaltiniai
Tarybinės enciklopedijos

**Tarybinės enciklopedijos** ir jų leidyba siejama su leidykla Sovietinė enciklopedija (издательствo акционерное общество „Советская энциклопедия“), įkurta 1925 metais SSRS CK Prezidiumo įsaku. Ji tuo metu pagal savo teisinę formą buvo akcinė bendrovė.

Pirmasis leidinys – Didžioji tarybinė enciklopedija (1926-1947, 66 tomai, 50 000-80 000 tiražas).

Dukterinė DTE enciklopedija – Mažoji tarybinė enciklopedija, (1928-1931, 10 тт.; 1933-1941, 11 тт; 1958-1960, 10 тт.), taip pat išleisti DTE metraščiai *Ежегодники* БСЭ-3 (1957-1990 гг.).

## Valstybinės premijos
Už šių enciklopedijų leidimą buvo paskirtos valstybinės premijos:
* Dvitomis Pasaulio tautų mitologijos enciklopedija („Мифы народов мира“), 1987-1988
* Daugiatomė Tarybinė istorijos enciklopedija (*Советская историческая энциклопедия*),
* Trumpoji literatūros enciklopedija (*Краткая литературная энциклопедия*),
* Populiarioji dailės enciklopedija (*Популярная художественная энциклопедия*),
* Matematikos enciklopedija (*Математическая энциклопедия*),
* Fizikos enciklopedija (*Физическая энциклопедия*),
* Chemijos enciklopedija (*Химическая энциклопедия*),
* Pedagogikos enciklopedija (*Педагогическая энциклопедия*).

## Kiti žinynai
Tikrais įvykiais tapo išleidimas tokių žodynų ir enciklopedijų kaip:
* „Шахматы“,
* „Авиация“,
* „Космонавтика“,
* „Великая Отечественная война“,
* „Народы и религии мира“,
* „Всемирный биографический словарь“,
* „Книга“ (enciklopedija).

Didysis enciklopedinis žodynas („Большой энциклопедический словарь“, pervadintas „Советский энциклопедический словарь“) yra iki šiol žinomas kaip vienas geriausių žinynų tarp plačiosios visuomenės sluoksnių dabartinėje Rusijoje (ir kitose rusiškai kalbančiose valstybėse).
Paragvajaus demografija

Paragvajuje gyventojai pasiskirstę labai netolygiai. Dauguma gyventojų gyvena rytinėje šalies dalyje, 160 km spinduliu aplink Asunsjoną. Gran Čiako regione, kuris sudaro apie 60 % teritorijos, gyvena tik apie 2 % gyventojų. Etniškai ir kultūriškai Paragvajus viena iš labiausiai vienalyčių Pietų Amerikos šalių. 95 % šalies gyventojų metisai – ispanų ir indėnų gvaranių palikuonys. Yra išlikę šiek tiek grynakraujų gvaranių ir kitų indėnų tautų. 90 % gyventojų kalba gvaranių kalba, bet apie 75 % moka ir ispanų kalbą. Paragvajuje įsikūrė ir imigrantai iš Vokietijos, Japonijos, Korėjos; yra kinų, arabų, imigrantų iš Brazilijos ir Argentinos.

**Populiacija:** 5 585 828 (2000 m. apskaičiavimai)

**Struktūra pagal amžių:**
* *0-14 m.:* 39 %
* *15-64 m.:* 56 %
* *65 m. ir daugiau:* 5 %

**Prieaugis:** 2,64 %

**Gimstamumas:** 31,27 gimusiųjų/1000 gyv.

**Mirtingumas:** 4,81 mirusiųjų/1000 gyv.

**Migracija:** -0,09 migrantų/1000 gyv.

**Kūdikių mirtingumas:** 30,81 mirusiųjų/1000 gyv.

**Vidutinė gyvenimo trukmė:**
* *bendra:* 73,68 m.
* *vyrų:* 71,22 m.
* *moterų:* 76,27 m.

**Vaisingumo rodiklis:** 4,16 vaiko/1 moteriai

**Tautybė:** paragvajiečiai

**Etninės grupės:** metisai 95 %

**Religijos:** Romos katalikai 90 %, menonitai ir kiti protestantai

**Kalbos:** ispanų ir gvaranių (*abi oficialios*)

**Raštingumas:**
* *bendras:* 92,1 %
* *vyrų:* 93,5 %
* *moterų:* 90,6 %

## Didžiausi miestai
* Asunsjonas (*Asunción*) 513 399
* Siudad del Estė (*Ciudad del Este*) 223 350
* San Lorensas (*San Lorenzo*) 202 745
* Lukė (*Luque*) 170 433
* Kapijata (*Capiatá*) 154 469
* Lambarė (*Lambaré*) 119 984
* Fernando de la Mora 114 332

## Taip pat skaitykite
* Paragvajaus indėnai
Aukštakalnis (ežeras)

**Aukštakalnis** – ežeras pietų Lietuvoje, Lazdijų rajone, apie 5 km į pietvakarius nuo Lazdijų. Ežero ilgis iš pietų į šiaurę – 0,45 km, plotis – iki 0,26 km. Altitudė 147,1 m. Krantai daugiausia žemi, pelkėti. Šiaurinėje pakrantėje plyti ~ 10 ha dydžio Kinio pelkė. Kitos pakrantės kalvotos, plyti dirbami laukai ir pievos. Šiaurėje išteka upelis link Dumblaitės upelio (Raišupio intakas). Šalia įsikūrę Aukštakalnių ir Vieštartų kaimai.

## Šaltiniai
Ūdininkų ežeras

**Ūdininkų ežeras** – ežeras pietų Lietuvoje, Lazdijų rajone, apie 7,5 km į pietvakarius nuo Lazdijų. Ežero ilgis iš šiaurės į pietus – 0,3 km, plotis – iki 0,14 km. Altitudė 145,8 m. Rytinis krantas aukštas, kiti žemesni. Pietinėje pakrantėje auga miškelis, kitose pakrantėse plyti krūmais ir pavieniais medžiais apaugusios pievos. Iš šiaurės į pietus ežerą prateka Uidės upelis link Galadusio ežero.

## Šaltiniai
Parapsichologija

**Parapsichologija** () – pseudomokslas, tiriantis vadinamuosius paranormalius psichologijos fenomenus: telepatiją (minčių skaitymas), telekinezę (daiktų judinimas ir keitimas minties galia), proskopiją (ateities įvykių matymas) ir bekontaktį gydymą (mintimi, kartais rankomis, neliečiant paciento). Lietuvoje ji nėra oficialiai pripažįstamų mokslų sąraše.

Parapsichologijos sričiai nepriskiriami vaiduokliai, spiritizmas, astrologija, ateiviai ir skraidančios lėkštės, įvairūs netradiciniai gydymo būdai, piramidės efektai ir t. t. 

Dažnai parapsichiniai fenomenai iškraipomi, neprofesionaliai tiriami tik imituojant mokslinį metodą, kartais viską bandoma paaiškinti statistiniais metodais, užmerkiant akis į nepaaiškinamus atvejus. Vokietijoje parapsichiniai fenomenai intensyviai tirti nacių laikais. Pirmoji pasaulyje psy reiškinius tirianti organizacija *Society for Psychical Research* įsteigta Londone 1882 m.
Paragvajaus ryšiai

**[[Paragvajus|Paragvajaus]] ryšiai ir komunikacijos:**

* **[[Telefonas|Telefonija]]:**
** fiksuoto ryšio: 331 100 (2006 m.)
** mobilaus ryšio: 15 807 (1995 m.)
Šalies telefono kodas – **595**

* **[[Radijas]]:**
** Radijo stotys: AM – 46, FM – 27 ir 6 trumpųjų bangų (1998 m.)
** Radijo naudotojai: 925 000 (1997 m.)

* **[[Televizija]]:**
** Televizijos kanalai: 5 (2003 m.)
** Televizorių naudotojų: 515 000 (1997 m.)

* **[[Internetas]]:**
** Interneto vartotojai: 260,000 (2006 m.)
** Internetinis kodas: .py
Lukštelis

**Lukštelis** – ežeras pietų Lietuvoje, Lazdijų rajone, apie 4,5 km į pietvakarius nuo Lazdijų. Ežero ilgis iš šiaurės į pietus – 0,33 km, plotis – iki 0,16 km. Altitudė 147,5 m. Krantai žemi, pelkėti, tik rytinis krantas aukštas. Krantai apaugę medžiais ir krūmais. Aplinkui plyti pievos ir dirbami laukai. Pietuose išteka upelis link Dumblaitės upelio (Raišupio upės intakas). Šalia įsikūręs Aukštakalnių kaimas.

## Šaltiniai
Dumblis (Lazdijų r., Lazdijų sen.)

**Dumblis** – ežeras pietų Lietuvoje, Lazdijų rajone, Lazdijų seniūnijoje, apie 4 km į pietvakarius nuo Lazdijų, į pietus nuo Salų. Ilgis iš šiaurės į pietus – 0,63 km, plotis iki 0,39 km. Altitudė 147,7 m. Krantai lėkšti, pelkėti, apaugę medžiais ir krūmais. Pietuose išteka Dumblaitės upelis į Aukštakalnio ežerą (Šešupės baseinas).

Šalia ežero įsikūrę Dumblio ir Padumblių kaimai. Rytine pakrante eina kelias .

## Nuorodos
* 

## Šaltiniai
Lenkiškos enciklopedijos

**Lenkiškos enciklopedijos** šiuo metu yra išleistos šios:

* Benedikto Chmielovskio *[[Nowe Ateny]]*, 1745–1756
* *Zbiór potrzebniejszych wiadomości*, Ignacy Krasicki, 1781, nakładem Michała Grö lla w Warszawie
* *Encyklopedia powszechna* Samuela Orgelbranda, 28 t., Warszawa, 1859–1868; reprint 1984–1985
* *S. Orgelbranda Encyklopedyja powszechna*, 12 t., Warszawa, trzy wydania: 1872–1876; 1877–1879; 1883–1884
* *S. Orgelbranda Encyklopedja powszechna*, wydanie ilustrowane, 18 t., Warszawa, 1898–1904 (16 tomów podstawowych), 1911 suplement cz. I, 1912 suplement cz. II
* *Encyklopedia ogólna wiedzy ludzkiej*, 12 t., Warszawa 1872–1877
* *Encyklopedia staropolska ilustrowana* Zygmunta Glogera, Warszawa, 1900-03
* *Wielka encyklopedia powszechna ilustrowana* Saturnina Sikorskiego, 55 t., do litery P, 1890–1914
* *Encyklopedia podręczna ilustrowana według 2 najnowszego wydania „Macierzy Polskiej“ we Lwowie, uzupełniona i opracowana do użytku naszych czytelników*, 4 t., Warszawa, 1906
* *Encyklopedia popularna ilustrowana treść wszystkich gałęzi wiedzy ludzkiej, podana przystępnie*, 4 t., Warszawa, 1909–1912
* *Ilustrowana encyklopedia* Trzaski, Everta i Michalskiego, 6 t., 1925–1938
* *Encyklopedia Powszechna Ultima Thule*, 10 t., Warszawa, 1927–1939
* *Wielka ilustrowana encyklopedja powszechna* „Gutenberga“ 20 t., Kraków, 1928–1934
* *Polska Encyklopedia Szlachecka*, Warszawa 1935
* *Mała encyklopedia powszechna*, 1 tomas, Państwowe Wydawnictwo Naukowe (PWN), 1959
* *[[Wielka encyklopedia powszechna PWN|Wielka Encyklopedia Powszechna PWN]]*, 13 t., 1962–1970
* *Encyklopedia Powszechna PWN*, 4 t., 1973–1976, papildomas 5 tomas, 1988
* *Encyklopedia Katolicka*, Lublin, 1973-, o 2003 devintas tomas
* *A-Z Mała encyklopedia PWN*, 1995
* *Encyklopedia popularna PWN* (sistemiškai aktualizuota, 30 leidimas, 2002)
* *Nowa encyklopedia powszechna PWN*, 6 t., 1998 (i roczniki)
* *Encyklopedia PWN w trzech tomach*, 1999
* *[[Encyklopedia „Białych Plam“]]*, 2000
* *Popularna Encyklopedia Powszechna*, 12 t., Oficyna Wydawnicza FOGRA
* *[[Wielka encyklopedia PWN]]*, 2001–2005
* *[[Gazeta Wyborcza]] Encyklopedia*, 21 t., sąsajos su PWN, 2005.
Salinis (Lazdijų r.)

**Salinis** – ežeras pietų Lietuvoje, Lazdijų rajone, apie 3 km į vakarus nuo Lazdijų, Salų kaimo rytinėje dalyje. Ežero ilgis iš šiaurės į pietus – 0,65 km, plotis – iki 0,37 km. Altitudė 146,9 m. Krantai daugiausia aukštoki, tik pietinis žemas, pelkėtas ir apaugęs miškeliu. Aplink plyti pievos ir dirbami laukai. Šiaurės rytuose išteka upelis link Raišupio upelio (Kirsnos upės baseinas).

## Šaltiniai
Salinis

**Salinis** tai:

* Salinis – ežeras Lazdijų rajone;
* Salinis – ežeras Molėtų rajone;
* Salinis – ežeras Rokiškio rajone;
* Salinis – ežeras Švenčionių rajone;
* Salinis – ežeras Varėnos rajone;
* keturi ežerai Zarasų rajone:
** Salinis – ežeras Degučių seniūnijoje;
** Salinis – ežeras Dusetų seniūnijoje, šalia Vosgėlių kaimo;
** Salinis – ežeras Dusetų seniūnijoje, šalia Žūkliškių kaimo;
** Salinis – ežeras Turmanto seniūnijoje.
Ežerėliabalė

**Ežerėliabalė** arba **Ežerėbalė** – ežeras pietų Lietuvoje, Lazdijų rajone, apie 5 km į rytus nuo Lazdijų. Ežerėlis beveik apvalus, jo skersmuo ~ 0,08 km. Altitudė 140,5 m. Krantai žemi, pelkėti, apaugę medžiais ir krūmais. Aplinkui plyti pievos. Pietuose išteka upeliukas link Nemajūnės intako Maneliškės upelio (Kirsnos baseinas). Šalia įsikūrę Kirtiliškės ir Nemajūnų kaimai.

## Šaltiniai
Paragvajaus transportas

**[[Paragvajus|Paragvajaus Respublikos]] transportas.**

## Geležinkeliai
* *bendras ilgis:* 971 km
* *standartinių bėgių:* 441 km (1,435 m pločio)
* *siaurųjų:* 60 km (1 m pločio)
* *kita:* apie 470 km įvairaus pločio geležinkelių priklauso privatiems naudotojams
* *geležinkeliai veda į:* Argentiną, Braziliją.

## Plentai

* *bendras ilgis:* 29 500 km
* *grįsti:* 15 000 km
* *negrįsti:* 14 500 km

;Svarbiausi keliai:
* *Pan America* kelio dalis tarp Asunsjono ir Siudad del Estės
* Transčiako kelio dalis Asunsjonas – General Eugenio A. Garay
* Asunsjonas – Enkarnasjonas
* Enkarnasjonas – Siudad del Estė
* Poso Kolorado – Pedro Chuan Kabaljeras

## Vandens keliai

* *bendras ilgis:* 3100 km
* *svarbiausios laivybinės upės:* Paragvajus, Parana
* *Uostai ir prieplaukos:* Asunsjonas, Viljeta, San Antonijas, Enkarnasjonas

;Prekybiniai laivai:
* *iš viso:* 21
* *pagal tipą:* 15 krovininių, 4 naftos tankeriai, 1 chemikalų tankeris, 1 keltas

## Oro uostai
* *iš viso:* 937
* *grįstų:* 10
* *negrįstų:* 927
Ilgelis (Lazdijų r.)

**Ilgelis** – ežeras pietų Lietuvoje, Lazdijų rajone, apie 5 km į pietvakarius nuo Aštriosios Kirsnos. Ežero ilgis iš pietvakarių į šiaurės rytus – 0,37 km, plotis – iki 0,19 km. Altitudė 152,4 m. Šiaurvakarinis ir pietrytinis krantai aukšti, kiti krantai žemi ir pelkėti. Krantuose auga medžiai ir krūmynai. Aplinkui plyti pievos, dirbami laukai, krūmynai. Šiaurės rytuose išteka upelis link Kirsnos intako Strumbagalvės upelio. Pietinėje pakrantėje įsikūrusi Kybartų kaimo sodyba.

## Šaltiniai
Molinis

**Molinis** – ežeras pietų Lietuvoje, Lazdijų rajone, apie 6 km į pietvakarius nuo Aštriosios Kirsnos, 0,2 km į šiaurės rytus nuo Lietuvos-Lenkijos valstybinės sienos. Ežeras ovalo formos, ilgis iš pietvakarių į šiaurės rytus – 0,2 km, plotis – iki 0,12 km. Altitudė 176,5 m. Krantai žemi, pelkėti. Pakrantės kalvotos, apaugę medžiais – ežeras apsuptas miško.

Ežeras nenutekantis, priklauso Nemuno mažųjų intakų baseinui.

## Šaltiniai
Naujojo Orleano Pelicans

**Naujojo Orleano „Pelicans“** () – NBA Vakarų konferencijos Pietvakarių pogrupio krepšinio komanda iš Naujojo Orleano, Luizianos valstijos. Komanda buvo laikinai dviem sezonams (2005-06 m. ir 2006-07 m.) persikėlus į *Ford Center* areną Oklahomos Sityje, Oklahomos valstijoje, dėl prasiautusio uragano „Katrina“.

## Istorija
  1987 m. NBA vadovybė nutarė išplėsti lygą keturiomis komandomis. Viena iš jų atiteko *Šarlotės* miestui Šiaurės Karolinoje, kita – Majamiui Floridoje, ir abi šios komandos įsijungė į 1988-89 sezoną. Mineapolio ir Orlando komandos pradėjo sezoną kitais metais (1989-90). Komandos pasirinktas pavadinimas (*Šarlotės „Spirit“*) netenkino žiūrovų. Tačiau vos tik prasidėjus sezonui komandos pavadinimas buvo pakeistas. *Šarlotės „Hornets“* pirmas rungtynes sužaidė 1988 m. spalio mėn. Komandai gavus naująjį savininką, po 2012/2013 m. sezono komandos pavadinimas buvo pakeistas į Naujojo Orleano „Pelicans“.

## Sezonai

## Žaidėjai
2005–2006 m. sezone už šią komandą žaidė Arvydas Macijauskas.

### Šlovės muziejaus nariai
Nėra

### Įamžinti marškinėliai
Klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:
*7 Pete Maravich, G, Naujojo Orleano „Jazz“ 1974-79
*13 Bobby Phills, G,  Šarlotės „Hornets“ 1997-2000

## Nuorodos
* Oficiali Naujojo Orleano „Pelicans“ svetainė
Romos sutartis

**Europos Bendrijos įkūrimo sutartis** arba **Romos sutartis** buvo pasirašyta 1957 m. kovo 25 d. Romoje. Šia sutartimi Belgija, Vakarų Vokietija, Prancūzija, Italija, Liuksemburgas ir Nyderlandai įkūrė Europos Bendriją. Sutartis tapo vienu pirminių Europos teisės šaltinių. Sutartis įsigaliojo 1958 m. pradžioje, kai sutartį ratifikavo paskutinė pasirašiusi šalis – Italija.

Europos Bendrijos sutarties pasirašymas buvo po Antrojo pasaulinio karo prasidėjusių Europos bendradarbiavimo pastangų tęsinys, po to, kai nepavyko įkurti Europos Gynybos Bendrijos, nes atitinkamos sutarties neratifikavo Prancūzijos Nacionalinis susirinkimas. Buvo suprasta, kad Europos integracija lengviau bus realizuojama ekonominėje sferoje.

Vėliau prie sutarties prisijungė šios šalys:
* Danijos karalystė
* Graikijos respublika
* Ispanijos karalystė
* Airijos respublika
* Austrijos respublika
* Portugalijos respublika
* Suomijos respublika
* Švedijos karalystė
* Jungtinė Karalystė

## Sutarties sąlygos
Romos sutartis sudaryta neribotam laikui. Europos Bendrijos įkūrimo sutartis turi viršnacionalinį pobūdį, t. y. ji yra viršesnė už nacionalinę teisę. Sutarties preambulėje nurodyta, kad sutartį pasirašiusios valstybės siekia suvienyti šalių narių nacionalines rinkas ir įkurti Bendrąją rinką. Tam tikslui pasiekti, sutartyje išdėstyti šie bendrosios rinkos pagrindiniai principai: keturios laisvės (asmenų, prekių, paslaugų ir kapitalo judėjimo), muitų sąjunga, bendras išorinis muitų tarifas, bendrosios pasirašiusių valstybių prekybos, žemės ūkio, transporto ir konkurencijos politikos, teisės aktų ir ekonominės politikos derinimas. Buvo nustatyti trys bendrosios rinkos sukūrimo įgyvendinimo pereinamieji laikotarpiai (po ketverius metus). Romos sutartimi įsteigtos Europos Ekonominė Bendrijos institucijos: Europos Parlamentas, Europos Sąjungos Taryba, Europos Komisija ir išplėsta Europos Teisingumo Teismo jurisdikcija. Vėliau Romos sutartį pataisė ir papildė kitos sutartys: Mastrichto sutartis, Amsterdamo sutartis, Nicos sutartis, Lisabonos sutartis bei naujų Europos Sąjungos valstybių stojimo sutartys.

## Šaltiniai
Žervynas

**Žervynas** – ežeras pietvakarių Lietuvoje, Marijampolės savivaldybėje, apie 9 km į pietryčius nuo Liudvinavo, vietinių gyventojų vadinamas Zervynu. Kranto linija vingiuota. Ežero ilgis iš šiaurės į pietus – 0,11 km, plotis – iki 0,07 km. Altitudė 114,8 m. Krantai žemi, pelkėti, tik vakarinis krantas aukštesnis ir sausas. Ežerą supa Beržynėlio miškas, o iš vakarinės pusės plyti dirbami laukai. Šiaurėje išteka upeliukas link Žaltyčio ežero.

Pagal padavimą, senovėj buvęs Bomštarų dvaras. Maro laiku jo savininkas užkasęs linmarkoj skrynią su brangenybėm pats išvyko į užsienį. Lobis buvęs užkeiktas. Tą lobį dvaro tarnai iškasė, bet nežinojo, kaip panaikinti užkeikimą. Dėl burtų linmarkos vietoje atsirado didžiulė duobė, joje dabar yra Zervyno ežeras. Skrynia su lobiu kaukdama nuskridusi į Žaltyčio ežerą, kur ir dabar plaukiojanti.

Kiti senoliai pasakoja, kad Zervyno ežero pavadinimas kilęs iš žydaitės Zervynos vardo, kuri nuskendo jame. Kalbama, kad ežeras susijungęs požeminiais tuneliais su Žaltyčiu. Taip pat kalbama, kad XX a. pradžioje didžiausias ežero gylis siekęs 25 sieksnius.

Vandenvardis *Žervýnas* ar *Zervýnas* greičiausiai jotvingiškas, sietinas su žodžiais *zerventi* („tekėti“),  („šaltinis“),  („upės žiotys“).

## Šaltiniai
Liudvinavo ežeras

**Liudvinavo ežeras** – ežeras pietvakarių Lietuvoje, Marijampolės savivaldybėje, Liudvinavo miestelio pietvakariniame pakraštyje. Ežero ilgis iš pietvakarių į šiaurės rytus – 0,4 km, plotis – iki 0,27 km. Altitudė 78,7 m. Rytinis krantas aukštesnis, kiti žemi, pietinis krantas pelkėtas. Krantai vietomis apaugę medžiais. Šiaurėje išteka upelis link už 0,3 km telkšančio Paežerių ežero (Šešupės baseinas). Šiaurvakarinėje pakrantėje įkurtos senosios Liudvinavo miestelio kapinės. Šiaurine pakrante eina kelias .

## Šaltiniai
Paežerių ežeras (Marijampolės sav.)

**Paežerių ežeras** – ežeras pietvakarių Lietuvoje, Marijampolės savivaldybėje, apie 1 km į šiaurės vakarus nuo Liudvinavo. Ežero ilgis iš pietvakarių į šiaurės rytus - 0,35 km, plotis - iki 0,19 km. Altitudė 75,6 m. Krantai žemi, tik rytinis krantas aukštesnis. Aplinkui plyti pievos ir dirbami laukai. Pietuose atiteka upelis iš už 0,3 km telkšančio Liudvinavo ežero, o šiaurėje išteka upelis link Šešupės. Į šiaurės rytus įsikūręs Paežerėlių kaimas.

## Šaltiniai
Didysis

**Didysis** arba **Didysis Ežerėlis** – ežeras vidurio Lietuvoje, Kauno rajone, apie 6 km į pietus nuo Kluoniškių, 2 km į pietryčius nuo Ežerėlio. Apsuptas Ežerėlio durpyno. Forma apvali. Ilgis 0,5 km, plotis iki 0,4 km. Altitudė 70,1 m. Ežeras yra ledyninės liekaninės kilmės. Kranto linija lygi. Ežerą iš visų pusių supa aukštapelkė (į šiaurę ir šiaurės rytus nuo ežero – eksploatuojama). Visiškai užaugęs ir supelkėjęs. Krantai apaugę krūmynais. Iš aplinkui plytinčios pelkės išteka Liekės upelis (Kerupės I intakas). Didysis Ežerėlis priklauso Nemuno žemupio baseinui.

## Šaltiniai
Lampėdis

**Lampėdis** (arba **Lampėdys**) arba **Lampėdžių karjeras** – karjeras vidurio Lietuvoje, Kauno mieste, prie Lampėdžių.
Jis susiformavo iškasus žvyro karjerą Nemuno slėnyje tarp Lampėdžių ir Žemutinių Kaniūkų, Nemuno ir Nevėžio kraštovaizdžio draustinyje. Prieš atsirandant žvyro kasyklai, toje vietoje buvo nedidelis vandens telkinys ir pievos. Vėliau, kasant žvyrą, karjeras tapo tokio dydžio kaip dabar matome. Jo ilgis apie iš rytų į vakarus 3,2 km, plotis – iki 0,57 km. Altitudė 19,7 m. Yra 1,71 ha sala ir keletas smulkių salelių. Vakaruose išteka 0,73 km ilgio upelis į Nemuną. Pietinėje pakrantėje yra Lampėdžių miško parkas ir poilsio zona. Nuo 2010 m. gegužės šiaurės rytinėje Lampėdžio ežero pakrantėje buvo statomas Kauno regiono kempingas. 2012 m. liepos 20 d. kempingas atidarytas. Turistams jame įrengti dušai, tualetai, persirengimo kambariai, poilsio inventoriaus nuomos punktas, medicinos punktas, kavinė.

Rytine pakrante eina kelias , šiaurine – kelias .

Vandenvardis *Lam̃pėdis* arba *Lampėdỹs* aiškinamas esąs sudarytas iš žodžių *laumės pėda*.

## Šaltiniai
Kregždelė

**Kregždelė** – ežeras vidurio Lietuvoje, Kauno rajone, apie 9 km į šiaurę nuo Raudondvario, Nevėžio slėnyje. Prie ežero yra Maksvos kaimas. Ežero ilgis iš šiaurės į pietus – 0,23 km, plotis – iki 0,1 km. Altitudė 18,3 m. Krantai apaugę medžiais ir krūmynais, vakarinis krantas aukštas. Pietuose išteka upeliukas į už 35 m tekantį Nevėžį.

## Šaltiniai
Mažeikių kultūra

Mažeikių mieste veikia šios kultūros įstaigos:
* Savivaldybės kultūros centras
* Viešoji biblioteka
* Mažeikių muziejus

Be to, mieste veikia nemažai privačių įstaigų, užsiimančios kultūrine veikla: R. Mačiukienės šokių mokykla „Tigrima”, VšĮ „Linksmasis kaubojus”, V. Mikalauskienės akordeonininkų mokykla „Domisolė“, „YAMAHA“ muzikos mokykla, ledo arena, lauko teniso kortai, klubas „Trance Dance”, boulingo klubas. Koncertų organizavimu užsiima VšĮ „Naftakis” ir Všį „Pramogų spektras”. Pramoginių bei viešųjų renginių organizavimu taip pat užsiima UAB „Lamantas” bei kitos kultūros įstaigos.

## Nuorodos
* Mažeikių rajono savivaldybės kultūros centro tinklalapis 
* Mažeikių rajono savivaldybės viešoji biblioteka 
* Mažeikių muziejus